ઈસ્લામાબાદઃ પાકિસ્તાને ભારતની એડવાન્સ્ડ ટેકનોલોજી અંગે ચિંતા વ્યક્ત કરી છે. પાકિસ્તાનના વિદેશ મંત્રાલયના પ્રવકતા મોહમ્મદ ફૈસલે મીડિયાને જણાવ્યું કે, "જો મિલ્ટ્રીની તાકાતવર બનાવવાની દ્રષ્ટીએ જોઈએ તો ડ્રોન ટેકનલોજીમાં ભારતની વધતી ક્ષમતા પરેશાન કરનારી છે. આ ક્ષેત્રની કૂટનીતિક સ્થિરતા ઘટશે અને તણાવ વધશે." ફેસલે આ પ્રકારનું નિવેદન ભારતમાં બનનારા નવા ડ્રોન રૂસ્તમ-2 અંગે પૂછવામાં આવેલાં સવાલના જવાબમાં આપ્યો હતો. તેઓએ વધુમાં કહ્યું હતું કે, "ડ્રોન ટેકનોલોજી યુનાઈટેડ નેશન્સ અને ઈન્ટરનેશનલ હ્યુમેનિટેરિયન લોના નિયમ મુજબ જ બનવી જોઈએ." અહીં જાણ કરવાની કે રૂસ્તમ-2 ભારતનું સ્વદેશી ડ્રોન છે. જેને અમેરિકાના પ્રિડેટર ડ્રોનની તર્જ પર તૈયાર કરવામાં આવી રહ્યું છે.